sagorsarker/bangla-wikipedia huggingface dataset:
সম্রাজ্ঞী আরএল শাহ

সম্রাজ্ঞী রাজ্য লক্ষ্মী শাহ ( নেপালি : ; জন্ম ১৮ নভেম্বর ১৯৯৫) হলেন একজন নেপালি চলচ্চিত্র অভিনেত্রী যিনি সম্রাজ্ঞী আরএল শাহ নামেই সমধিক পরিচিত। তিনি একটি জাতীয় চলচ্চিত্র পুরস্কার ও কয়েকটি এনএফডিসি জাতীয় চলচ্চিত্র পুরস্কার সহ একাধিক পুরস্কার ও সম্মাননা অর্জন করেছেন।
রাজ্য লক্ষ্মী শাহ ১৯৫৫ সালের ১৮ নভেম্বর নেপালের বীরগঞ্জে নেহা রাজ্য লক্ষ্মী শাহ এবং মহেশ বিক্রম শাহ দম্পতির ঘরে জন্মগ্রহণ করেছিলেন। তার পিতামহ পশুপতি বিক্রম শাহের মাধ্যমে তার পরিবার নেপালি রাজ পরিবারের সাথে সম্পর্কিত।
আনা শর্মা

অন্নপূর্ণা শর্মা হলেন একজন নেপালি চলচ্চিত্র অভিনেত্রী ও মডেল যিনি আনা শর্মা নামেই সমধিক পরিচিত। আনমোল কেসির বিপরীতে জেরি চলচ্চিত্রে অভিনয়ের মাধ্যমে তিনি চিত্রজগতে আত্মপ্রকাশ করেছিলেন। তাঁর দ্বিতীয় অভিনয়টি ছিল গ্যাংস্টার ব্লুজ চলচ্চিত্রে আশীর্মান দেসরাজ জোশির বিপরীতে। 
অন্নপূর্ণা শর্মা কোরিওগ্রাফার রচনা গুরুংয়ের কন্যা। আমিলিয়া শর্মা এবং আহিল্যা শর্মা নামে তাঁর দুজন বোন রয়েছে।
পুজা শর্মা (নেপালি অভিনেত্রী)

পূজা শর্মা (জন্ম ৩০ শে এপ্রিল ১৯৯২) হলেন একজন নেপালি অভিনেত্রী, চলচ্চিত্র প্রযোজক, এবং গায়িকা যিনি নেপালি বিনোদন শিল্পে তাঁর কাজের জন্য সমধিক পরিচিত। তিনি "থ্রি লাভার্স (২০১২)" চলচ্চিত্রে পার্শ্ব অভিনেত্রী হিসাবে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। "মধুমাস" চলচ্চিত্রে অভিনেতা আরিয়ান সিগডেলের বিপরীতে তিনি প্রধান চরিত্রে অভিনয় করেছিলেন। অঝৈ পনি ছায়াছবিতে অভিনয়ের পরে তিনি খ্যাতি ও পরিচিতি অর্জন করেছেন।
পূজা শর্মা ১৯৯২ সালের ৩০শে জুলাইয়ে নেপালের সিন্ধুপালচোক জেলায় জন্মগ্রহণ করেছিলেন।
শিল্পা মাস্কে

শিল্পা মাস্কে (জন্ম ১৪ এপ্রিল, ১৯৯২) হলেন একজন নেপালি চলচ্চিত্র অভিনেত্রী, মডেল ও নৃত্যশিল্পী। নেপালি চলচ্চিত্রশিল্পে তাঁর প্রথম অভিনয় ছিল "দ্য ব্রেক আপ" চলচ্চিত্রতে, এতে তাঁর বিপরীতে ছিলেন আশীর্মান দেসরাজ জোশি। তাঁর দ্বিতীয় নেপালি চলচ্চিত্রটি ছিল নাজির হুসেনের বিপরীতে কাগজ পাত্র। তিনি আন্তর্জাতিক ও জাতীয়ভাবে অনেকগুলো সঙ্গীত-ভিডিও, চলচ্চিত্র, ফটোশুট এবং বিজ্ঞাপনে কাজ করেছেন। তিনি "ডক্টর স্ট্রেঞ্জ", , শ্যুটিং এন এলিফ্যান্ট এবং বলিউড চলচ্চিত্র "গোল্ড-"এর মত বেশ কিছু স্বল্প ও পূর্ণদৈর্ঘ্য চলচ্চিত্রে ছোটখাটো অভিনয় করেছেন। তিনি জনপ্রিয় নেটফ্লিক্স ধারাবাহিক দ্য ক্রাউনের ২য় মরসুমের ৫ম পর্বেও উপস্থিত ছিলেন।
শিল্পা মাস্কে ১৯৯২ সালের ১৪ এপ্রিল নেপালের বিরাটনগরে জন্মগ্রহণ করেছিলেন।
পুষ্পা বসনেত

পুষ্পা বসনেত (নেপালি : पुष्पा बस्नेत) হলেন একজন নেপালি সমাজকর্মী ও উদ্যোক্তা। তিনি নেপালের কাঠমান্ডুতে অবস্থিত প্রারম্ভিক শৈশব উন্নয়ন কেন্দ্র (আর্লি চাইল্ডহুড ডেভেলপমেন্ট সেন্টার) নামের একটি অলাভজনক প্রতিষ্ঠান এবং বাটারফ্লাই হাউসের প্রতিষ্ঠাতা/সভাপতি। তার সংগঠনটি কারাবন্দী অভিভাবকদের সাথে কারাগারের পিছনে বাস করা বাচ্চাদের অধিকারকে আরও শক্তিশালী করতে কাজ করছে।
তিনি সিএনএন হিরোস অ্যাওয়ার্ডের জন্য মনোনীত হওয়ার পর থেকে তার প্রচেষ্টা জাতীয় এবং আন্তর্জাতিক মিডিয়ায় ব্যাপক প্রচার ও স্বীকৃতি পেয়েছে। ২০১২ সালে তিনি পুরস্কারটি জিতেছিলেন। ২০১৬ সালে তিনি 'সিএনএন সুপার হিরো অ্যাওয়ার্ড' পেয়েছেন। 
২০১২ সালে, একটি স্থানীয় সংস্থা বিভিন্ন জাতীয় এবং আন্তর্জাতিক অনুদান কর্মসূচির মাধ্যমে তার সংগঠনটির জন্য ৩,৭০,০০০ রুপি (প্রায় ৪,৬০০ ডলার) অর্থ জোগাতে সহায়তা করেছিল।
নীতা ঢুঙ্গানা

নীতা ঢুঙ্গানা ( ) হলেন নেপালি চলচ্চিত্রশিল্পের সাথে যুক্ত একজন অভিনেত্রী ও মডেল। কিশোরী বয়স থেকেই তিনি নেপালি চলচ্চিত্রে কাজ শুরু করেছিলেন। তিনি ২০০৮ সালে মুক্তিপ্রাপ্ত "অজম্বেরি নাতা" চলচ্চিত্রে বড় বোনের ভূমিকায় অভিনয় করেছিলেন। নেপালি অভিনেতা জীবন লুইটেলের সাথে জনপ্রিয় নেপালি চলচ্চিত্র"নোটবুকে-"এ অভিনয় ও নাচের জন্য তিনি "গালা রাতোই গার্ল ( ) নামে পরিচিতি পেয়েছেন। চলচ্চিত্রটির দৃশ্যগ্রহণ করা হয়েছিল নেপালের ইলামে।
আইসিসি ক্রিকেট বিশ্বকাপ লিগ ২

আইসিসি ক্রিকেট বিশ্বকাপ লিগ ২ হচ্ছে একটি আন্তর্জাতিক ক্রিকেট প্রতিযোগিতা, যা একদিনের আন্তর্জাতিক নিয়মে অনুষ্ঠিত হবে এবং ২০১৯ সাল থেকে শুরু হওয়া তিন-লিগ ক্রিকেট বিশ্বকাপের বাছাইপর্ব পদ্ধতির দ্বিতীয় ধাপ। সাতটি দল অংশ গ্রহণ করে এবং এর মধ্যে কোন দল সরাসরি হয় আইসিসি বিশ্বকাপ বাছাইপর্ব-এ অগ্রসর অথবা বাছাইপর্বের যোগ্যতা অর্জনের জন্য দ্বিতীয় সুযোগ হিসাবে প্লে-অফ প্রতিযোগিতায় অগ্রসর। বাছাইপর্বের দুটি দল পরবর্তী ক্রিকেট বিশ্বকাপে খেলার যোগ্যতা অর্জন করবে। লিগ ২ ও বাছাই যোগ্যতা অর্জনের প্লে-অফ হচ্ছে মূলত আইসিসি বিশ্ব ক্রিকেট লিগ চ্যাম্পিয়নশিপ ও আইসিসি বিশ্ব ক্রিকেট লিগ দ্বিতীয় বিভাগ এর পরিবর্তিত রূপ। প্রথম আসরটি ছিল ২০১৯-২২.
ডাবল ফলস ঝর্ণা

ডাবল ফলস বা ত্লাবং ঝর্ণা, বান্দরবান জেলার রুমা উপজেলায় অবস্থিত। এটি দ্বৈত ঝর্ণা কিংবা জোড়া ঝর্ণা বা ক্লিবুং খাম নামেও পরিচিত। ত্লাবং একটি বম শব্দ। এর অর্থ “পানি ধরে রাখার বেসিন বা গর্ত”। প্রাংশা ও পাংখিয়াং নামক দুটি ঝিরি প্রবাহ পাশাপাশি মিলে এই ঝর্ণা প্রবাহিত হয়েছে। এই ঝর্ণা থেকেই পাথুরে রেমাক্রি খালের উৎপত্তি।
এটি বম গ্রাম হতে মাত্র ২.৫ কিমি দক্ষিণ-পূর্ব এবং কেওক্রাডং থেকে ১-২ ঘণ্টা দূরত্বে অবস্থিত। সঠিক করে বলতে গেলে ত্লাবং ঝর্ণা সুংসাং পাড়ার নিচেই অবস্থিত। সুংসাং পাড়া আর থাইক্ষাং পাড়ার মাঝের জঙ্গলের অত্যন্ত গভীরে অবস্থিত এই ঝর্নাটি।
সুংসাং পাড়ার বমদের থেকে জানা যায় যে, প্রায় ৩০-৪০ বছর আগে মিজোরামের পাহাড়ি সন্ত্রাসীরা মানুষ মেরে এই ঝর্নার উপর থেকে নিচে ফেলে দিত। বর্তমানে যেখানে সুংসাং পাড়া আর্মি ক্যাম্প অবস্থিত সেখানে ১৯৯০ এর দিকে মিজোরাম সন্ত্রাসীদের ঘাঁটি ছিল। সেসময় এরকম হত্যাকাণ্ডের ঘটনা অনেক ঘটেছে বলে জানা যায়।
বাংলাদেশের জলপ্রপাতসমূহের তালিকা
২০২১ সুয়েজ খাল প্রতিবন্ধকতা

"গোল্ডেন-শ্রেণি"র ধারক জাহাজ এভার গিভেন ২০২১ সালের ২৩ মার্চ মিশরের সুয়েজ খালের মধ্যদিয়ে যাত্রা করছিল। ৪০০ মিটার দীর্ঘ (১,৩০০ ফুট) জাহাজটি বালু ঝড় ও প্রতি ঘণ্টায় ৭৪ কিলোমিটার (৪০ টি নট; ৪ 46 মাইল প্রতি ঘণ্টায়) গতির তীব্র বাতাসের কবলে পড়ে এবং তার পথ বন্ধ হয়ে যায়। জাহাজটি খালের একটি পাড়ে ধাক্কা দেয় ও আটকা পড়ে যায়, খালটি পুরোপুরি অবরুদ্ধ হয়ে পরে এবং অন্য জাহাজসমূহ খালের মধ্যে দিয়ে যাত্রা করতে অক্ষম হয়ে পরে।
খালের তীরে ধাক্কা দেওয়ার পরের দিন, কমপক্ষে আরও ১৫ টি জাহাজ নোঙ্গর করে রাখা হয় এবং পরিস্থিতি সমাধানের সময় কমপক্ষে ২৩৭ টি জাহাজ খাল দিয়ে যাওয়ার জন্য সারিবদ্ধ ভাবে অপেক্ষা করছে। জাহাজটি ২০২১ সালের ২৭ মার্চ পর্যন্ত খালে আটকে ছিল। বাধা বা প্রতিবন্ধকতাটি খালের যে অংশে দুটি চ্যানেল রয়েছে তার দক্ষিণে ঘটেছে, ফলে অন্য জাহাজসমূহ "এভার গিভেন" জাহাজকে বাইপাস করাতে অক্ষম।
বিশ্বের অন্যতম গুরুত্বপূর্ণ বাণিজ্য পথ সুয়েজ খাল ১৮৬৯ সালে খোলা হয়। প্রতিদিন প্রায় পঞ্চাশটি জাহাজ খাল দিয়ে যাতায়াত করে। মোট বৈশ্বিক বাণিজ্যের প্রায় ১২% ১৯৩ কিলোমিটার দীর্ঘ (১০৪ এনএমআই) খালের মধ্য দিয়ে চলাচল করে।
ঘটনার সময়, "এভার গিভেন" মালয়েশিয়ার তানজুং পেলেপস থেকে নেদারল্যান্ডসের রটার্ডাম যাচ্ছিল। উত্তরদিকগামী জাহাজ বহরের মধ্যে এটি পঞ্চম ছিল, যখন জাহাজটির পিছন আরও পনেরটি জাহাজ যাত্রা করছিল।
২২ শে মার্চ ২০২১, ০৭:৪০ ইজিওয়াই (সিটিইউ +২) এর সময়ে "এভার গিভেন" সুয়েজ খাল দিয়ে যাত্রার সময়ে বালি ঝড়ের কবলে পড়ে। ৭৪ কিমি/ঘণ্টা (৪০ নট) গতির প্রবল বাতাসের ফলে জাহাজটি চলার ক্ষমতা হারায়, ফলে জাহাজের কাঠামটি বিচ্যুত হয়। তখন "এভার গিভেন" খালের মধ্যে ১৫১ কিলোমিটারের দুরত্ব যাত্রা সম্পূর্ণ করেছে এবং উভয় পাশের খালটি অবরুদ্ধ করে নিজেকে মুক্ত করতে অক্ষম হয়। "এভার গিভেন" এর কর্মীরা সম্পূর্ণ ভারতীয় নাগরিকদের সমন্বয়ে গঠিত হয়েছিল এবং তঁদের কোনও আঘাতের খবর পাওয়া যায়নি।
ব্যাংক প্রভাবকে ঘটনার সম্ভাব্য কারণ হিসাবে উল্লেখ করা হয়।
বিমূর্তন

সাধারণ অর্থে বিমূর্তন বলতে একটি মানসিক বা সংজ্ঞানাত্মক প্রক্রিয়াকে বোঝায় যেখানে একাধিক ইন্দ্রিয়গ্রাহ্য বাস্তব, মূর্ত বস্তু বা একাধিক পর্যবেক্ষণযোগ্য বাস্তব ঘটনার উদাহরণ থেকে এগুলির কোনও অভিন্ন বৈশিষ্ট্য বা এগুলির মধ্যবর্তী কোনও সম্পর্ককে একটি সাধারণ নিয়ম বা ধারণার আকারে সূত্রায়ন করা হয়। এই প্রক্রিয়ার ফলে যা উৎপন্ন হয়, তাকে বিমূর্ত ধারণা বলা হয়।
বিমূর্তন প্রক্রিয়াতে বাস্তব বিশ্বের বিভিন্ন বস্তু বা ঘটনা পর্যবেক্ষণ করা হয়, যেসব খুঁটিনাটি বিষয় বা ধর্ম এগুলিকে একে অপরের থেকে পৃথক করে, সেগুলিকে ছেঁকে বাদ দিয়ে এগুলির সবগুলির মধ্যে বিদ্যমান এমন কোনও বৈশিষ্ট্য বা সম্পর্ককে পৃথক করা হয়, যা বিশেষ কোনও কারণে আগ্রহজনক, তাৎপর্যপূর্ণ বা যাকে কোনও উপকারী বা মূল্যবান উদ্দেশ্যে কাজে লাগানো যায়। বিমূর্তায়নের মাধ্যমে একাধিক বস্তু বা ঘটনার অপ্রয়োজনীয় খুঁটিনাটি পরিহার করে এগুলির একটি সরলীকৃত, সারসংক্ষিপ্ত ও নির্যাসকৃত ধারণা অনুধাবন করা যায়, কিংবা একাধিক বস্তু বা ঘটনাকে একটি বিমূর্ত বৈশিষ্ট্যের অধীনে শ্রেণীবদ্ধ করা যায়।
বিমূর্ত ধারণার সাথে বাস্তব বিশ্ব বা ব্যবহারিক জীবনের সম্পর্ক নেই। বিমূর্তন প্রক্রিয়াতে উৎপন্ন ধারণায় মূর্ত, বাস্তব খুঁটিনাটি বিষয়গুলি অনুহ্য, অসংজ্ঞায়িত, অস্পষ্ট বা দ্ব্যর্থবোধক থাকে। তাই বিমূর্ত ধারণাগুলি নিয়ে ফলপ্রসূ আলোচনা করতে হলে আলোচনাকারীদের মধ্যে বাস্তবতা সম্পর্কে একই ধরনের অভিজ্ঞতা বা অন্তর্দৃষ্টি থাকা আবশ্যক।
বিমূর্তন (দ্ব্যর্থতা নিরসন)

বিমূর্তন বলতে সাধারণভাবে বাস্তব বিশ্বের একাধিক মূর্ত বস্তু বা ঘটনা থেকে কোনও আগ্রহজনক বা গুরুত্বপূর্ণ বৈশিষ্ট্য বা এগুলির মধ্যকার কোনও তাৎপর্যপূর্ণ সম্পর্কের ধারণাকে পৃথক করে নেওয়ার মানসিক প্রক্রিয়াকে বোঝায়। বিশেষ অর্থে বিমূর্তন বলতে নিচের যেকোনওটিকে নির্দেশ করতে পারে:
সানদোর জালে

সানদোর জালে (Sándor Szalay) (অক্টোবর ৪, ১৯০৯ – অক্টোবর ১১, ১৯৮৭) হলেন হাঙ্গেরির নিউক্রিয়ার পদার্থবিজ্ঞানের জনক। প্রাকৃতিকভাবে বিরাজমান ইউরেনিয়ামের খনি খুঁজে বের করার তিনি একটি পদ্ধতি বের করেছিলেন এবং তার সাহায্যেই Mecsek Mountains of Hungary তে কয়েকটি ইউরেনিয়ামের খনি পাওয়া যায়। ১৯৫৫ সালে Gyula Csikai এর সাথে নিউট্রিনো খোঁজার কাজে অংশগ্রহণ করেন। ক্লাউড চেম্বারের একটি ছবিতে তারা লক্ষ্য করেন, একটি নিউক্লিয়াস তার দিক পরিবর্তন করছে, একে তারা নিউট্রিনোর তেজস্ক্রিয় ক্ষয় হিসেবে উল্লেখ করেন। তিনি নিউক্লিয়ার পদার্থবিজ্ঞানে গবেষণা বৃদ্ধির জন্য Institute of Nuclear Research প্রতিষ্ঠা করেন। তিনি ১৯৬৭ সালে পোল্যন্ডে অনুষ্ঠিত আন্তর্জাতিক পদার্থবিজ্ঞান অলিম্পিয়াডে Absolute Winner হিসেবে জয়ী হন।
উচ্চশিক্ষা

কোনও শিক্ষাব্যবস্থার মাধ্যমিক স্তরের উপরের স্তরে অবস্থিত বিভিন্ন শিক্ষা প্রতিষ্ঠানে যে বিভিন্ন ধরনের শিক্ষা প্রদান করা হয় এবং ঐসব শিক্ষাক্রম সমাপ্ত করলে বিশেষ উপাধি বা সনদ প্রদান করা হয়, তাকে উচ্চশিক্ষা বলে। যেসব প্রতিষ্ঠানে এই শিক্ষা প্রদান করা হয়, তাদেরকে উচ্চশিক্ষা প্রতিষ্ঠান বলে। সাধারণত বিশ্ববিদ্যালয় ও মহাবিদ্যালয়গুলিকে উচ্চশিক্ষা প্রতিষ্ঠান বলা হয়। সিংহভাগ উচ্চশিক্ষা প্রতিষ্ঠানে প্রবেশের জন্য কমপক্ষে মাধ্যমিক স্তরের শিক্ষা সমাপ্ত করতে হয়। সাধারণত শিক্ষার্থীরা ১৮ বছর বয়সে উচ্চশিক্ষা প্রতিষ্ঠানগুলিতে প্রবেশ করে। উচ্চশিক্ষা প্রতিষ্ঠানে শিক্ষাক্রম সমাপ্ত করলে যে বিশেষ উপাধি পাওয়া যায়, তাকে উচ্চশিক্ষায়তনিক উপাধি বলে।
এছাড়া মাধ্যমিক-স্তরের শিক্ষা শেষ করার পরে বিভিন্ন পেশাদারী শিক্ষা প্রতিষ্ঠানে যোগ দেওয়া যায় যেগুলিতে আইন, ধর্মতত্ত্ব, ব্যবসা, চিকিৎসাবিজ্ঞান, সঙ্গীত ও শিল্পকলা, ইত্যাদি ক্ষেত্রে প্রস্তুতিমূলক শিক্ষা প্রদান করা হয়, তবে এগুলিকে উচ্চশিক্ষা প্রতিষ্ঠানের অন্তর্ভুক্ত করা হয় না, বরং এগুলিকে মাধ্যমিক-উত্তর অ-তৃতীয় স্তরের শিক্ষা প্রতিষ্ঠান বা সংক্ষিপ্ত-চক্রের তৃতীয় স্তরের শিক্ষা প্রতিষ্ঠান বলা হয়। এগুলি চাকরি বাজার বা শ্রম বাজারে প্রবেশের জন্য ব্যবহারিক ও বিশেষ পেশাভিত্তিক প্রশিক্ষণ প্রদান করে। এগুলির পাঠ্যক্রম শেষ করলে সনদ প্রদান করা হতে পারে। এছাড়া এগুলির পাঠ্যক্রম শেষ করে বিশ্ববিদ্যালয় বা উচ্চশিক্ষা প্রতিষ্ঠানে প্রবেশের সুবিধা থাকতে পারে।
উচ্চশিক্ষাকে ৩টি স্তরে ভাগ করা যায়। এগুলি হল স্নাতক, স্নাতকোত্তর ও ডক্টরেট। স্নাতক স্তরে মধ্যম পর্যায়ের উচ্চশিক্ষায়তনিক বা পেশাদারী জ্ঞান, দক্ষতা ও সামর্থ্য অর্জনের শিক্ষা প্রদান করা হয় এবং শিক্ষাক্রম সফলভাবে সমাপ্ত করলে একটি স্নাতক উপাধি প্রদান করা হয়। এগুলি মূলত তত্ত্বনির্ভর প্রশিক্ষণ যা আরও উন্নত গবেষণা কর্মসূচীতে প্রবেশ করতে বা যেসব পেশায় উচ্চতর দক্ষতা আবশ্যক, সেগুলির বাজারে প্রবেশ করতে সাহায্য করে। স্নাতকোত্তর পর্যায়ে উন্নততর, গভীরতর উচ্চশিক্ষায়তনিক বা পেশাদারী জ্ঞান, দক্ষতা ও সামর্থ্য অর্জনের উদ্দেশ্যে শিক্ষা প্রদান করা হয়। স্নাতকোত্তর শিক্ষাক্রম সফলভাবে সমাপ্ত করলে দ্বিতীয় একটি উচ্চশিক্ষায়তনিক উপাধি অর্জন করা যায়, যাকে স্নাতকোত্তর উপাধি বলে। উচ্চশিক্ষার তৃতীয় স্তর তথা ডক্টরেট স্তরটি হল একটি উন্নত গবেষণাভিত্তিক স্তর, যেখানে কোনও মৌলিক গবেষণার উপর ভিত্তি করে প্রকাশযোগ্য মানের একটি তাৎপর্যপূর্ণ অভিসন্দর্ভ পেশ করতে হয় ও এর পক্ষে সমর্থনকারী বক্তব্য রাখতে হয়। এই স্তর সফলভাবে সমাপ্ত করলে ডক্টরেট উপাধি (পিএইচডি) অর্জন করা যায়।
মার্কিন যুক্তরাষ্ট্রের জর্জটাউন বিশ্ববিদ্যালয়ের শিক্ষা ও শ্রমশক্তি বিষয়ক গবেষণা কেন্দ্রটি ২০১১ সালে "দ্য কলেজ পেঅফ" ("The College Payoff") নামের একটি প্রতিবেদন প্রকাশ করে। প্রতিবেদনের লেখকেরা এটির সারাংশ চারটি সাধারণ নিয়ম দিয়ে প্রকাশ করেন। প্রথম নিয়ম হল উচ্চশিক্ষায়তনিক উপাধির স্তর গুরুত্বপূর্ণ। দ্বিতীয় নিয়ম হল পেশার নির্বাচন উপাধির স্তরকে টেক্কা দিতে পারে; কোনও স্বল্পশিক্ষিত ব্যক্তি উচ্চ-আয়ের পেশায় কাজ করে কম-আয়ের পেশায় নিয়োজিত উচ্চশিক্ষিত ব্যক্তিদের চেয়ে বেশি আয় করতে পারে। তৃতীয় নিয়ম হল একক পেশার ক্ষেত্রে উচ্চশিক্ষায়তনিক উপাধির স্তর গুরুত্বপূর্ণ। তবে চতুর্থ একটি নিয়ম হল বর্ণ, সম্প্রদায় বা সামাজিক লিঙ্গ আয়ের উপরে বৈষম্যমূলক প্রভাব ফেলতে পারে।
মোহনা আনসারি

মোহনা আনসারি ( ) হলেন একজন মানবাধিকারকর্মী যিনি নেপালের জাতীয় মানবাধিকার কমিশনের সদস্য। ২০১৪ সালের অক্টোবরে তাঁকে এই পদে নিয়োগ দেওয়া হয়েছিল। তিনি একজন সুপরিচিত অধিকারকর্মী ও নেপালের মুসলিম সম্প্রদায়ের একমাত্র নারী আইনজীবী। তিনি ২০১০ থেকে ২০১৪ সালের মধ্যে নেপালের রাষ্ট্রীয় মহিলা আয়োগে (এনডাব্লিউসি) কমিশনার হিসাবে কাজ করেছিলেন। তারপরে তিনি আইডিইএ ইন্টারন্যাশনালের বরিষ্ঠ উপদেষ্টা হিসাবে কাজ করেছিলেন। 
মোহনা আনসারি তাঁর কাজের জন্য বিভিন্ন স্বীকৃতি ও পুরস্কার পেয়েছেন। নিম্নে তার মধ্যে কয়েকটি উল্লেখ করা হল-
গৌরি মল্ল

গৌরি মল্ল ( ) হলেন একজন নেপালি চলচ্চিত্র ও টেলিভিশন অভিনেত্রী এবং উপস্থাপিকা।
২০০২ সালে তিনি নেপালের "মোশন পিকচার পুরস্কার" এবং ২০০৩ সালে নেপালের প্রথম লাক্স ফিল্ম অ্যাওয়ার্ডসে "সেরা পার্শ্ব অভিনেত্রীর পুরস্কার" পেয়েছিলেন। তিনি ড্যান্সিং উইথ দ্য স্টার্স নেপালের ১ম মরসুমের অন্যতম বিচারক ছিলেন।
গৌরি মল্ল ১৯৬২ সালের ১৪ মার্চ নেপালের কাঠমান্ডুতে জন্মগ্রহণ করেছিলেন। কিছু সময়ের জন্য তিনি মার্কিন যুক্তরাষ্ট্রে স্থানান্তরিত হয়েছিলেন এবং ২০১৪ সালে মার্কিন যুক্তরাষ্ট্র থেকে পুনরায় নেপাল ফিরে এসেছেন।
ইভানা মানন্ধর

ইভানা মানন্ধর ( ) হলেন একজন নেপালি ব্যবসায়ী, মডেল ও সৌন্দর্য প্রতিযোগিতার শিরোপাধারী নারী। তিনি ২০১৫ সালের ১৮ এপ্রিল হোটেল অন্নপূর্ণায় অনুষ্ঠিত একটি অনুষ্ঠানে "মিস নেপাল ২০১৫ ওয়ার্ল্ড-"এর মুকুট অর্জন করেছিলেন। তিনি ২০১৫ সালের মিস ওয়ার্ল্ড প্রতিযোগিতায়ও নেপালের প্রতিনিধিত্ব করেছিলেন। অনুষ্ঠানে প্রাক্তন মিস নেপাল ওয়ার্ল্ড ২০১৪ সুবিন লিম্বু তাকে এই মুকুট হস্তান্তর করেছিলেন। 
ইভানা মানন্ধর শুভতারা স্কুল থেকে এসএলসি (মাধ্যমিক বোর্ড) দিয়েছিলেন এবং যুক্তরাষ্ট্রের উইকেস বিশ্ববিদ্যালয় থেকে ব্যবসায় প্রশাসনে স্নাতক (বিএ) ডিগ্রি অর্জন করেছেন।
মানন্ধর বিপণন বিভাগে (মার্কেটিং) ডিন এক্সিলেন্স পুরস্কার এবং বর্ষসেরা আন্তর্জাতিক শিক্ষার্থী পুরস্কার পেয়েছেন।
করিশমা মানন্ধর

করিশমা মানন্ধর হলেন একজন নেপালি অভিনেত্রী। তিনি ১৯৮৮ সালে নেপালি চলচ্চিত্র সন্তান-এ ১৬ বছর বয়সে অভিনয়ের মাধ্যমে চিত্রজগতে আত্মপ্রকাশ করেছিলেন।
পাসপোর্ট ও জন্মনিবন্ধন অনুসারে তিনি ১৯৭২ সালের ৪ ফেব্রুয়ারিতে নেপালের ললিতপুরে জন্মগ্রহণ করেছিলেন। তিনি ১৯ বছর বয়সে চলচ্চিত্র নির্মাতা বিনোদ মানন্ধরের সাথে সম্পর্কাবদ্ধ হয়েছিলেন।
মেলিনা মানন্ধর

মেলিনা মানন্ধর (নেপালি: मेलिना मानन्धर; জন্ম: ১৩ জানুয়ারি, ১৯৭৭) হলেন একজন নেপালি চলচ্চিত্র ও টেলিভিশন অভিনেত্রী এবং প্রযোজক।
১৯৯৩ সালের প্রিয়সি চলচ্চিত্রে অভিনয়ের পর থেকে তিনি বহু নেপালি এবং নেপাল ভাষার চলচ্চিত্র এবং টেলিভিশন নাটকে অভিনয় করেছেন। তিনি নেপাল টেলিভিশনে প্রচারিত"জ্বালামুখী" নামের একটি নেপালি চলচ্চিত্র এবং "করুণা" শীর্ষক একটি টেলিভিশন অনুষ্ঠানও প্রযোজনা করেছেন।
নেপাল ভাষার ছায়াছবি "বালামাইজু"-তে অভিনয়ের জন্য তিনি সেরা অভিনেত্রী বিভাগে ২০১০ সালের "জাতীয় চলচ্চিত্র পুরস্কার" জিতেছিলেন। 
তিনি ১৯৭৭ সালের ২৩শে জানুয়ারি নেপালের কাঠমান্ডুতে মান কৃষ্ণ মানন্ধর এবং ললিতা মানন্ধর দম্পতির ঘরে জন্মগ্রহণ করেছিলেন। শৈশবের বেশিরভাগ সময়ই তিনি কাঠমান্ডুতে কাটিয়েছিলেন। ২০০৮ সালে তিনি অভিনেতা মুকেশ ধকলকে বিয়ে করেছিলেন এবং তাদের একটি কন্যা সন্তান রয়েছে।
নিতি শাহ

নিতি শাহ হলেন একজন নেপালি মিডিয়া ব্যক্তিত্ব ও মডেল। তিনি "মিস ইন্টারন্যাশনাল নেপাল ২০১৭" সুন্দরী প্রতিযোগিতার শিরোপাধারী। তিনি ফেসে'স হাউস অফ ফ্যাশনে ২০১৩-তে এনভাগের সবচেয়ে জনপ্রিয় মুখ এবং প্রথম রানার-আপ খেতাবপ্রাপ্ত হয়েছিলেন। তিনি নেপালের জনপ্রিয় মডেলেদের মধ্যেও অগ্রগণ্য। তিনি জাপানে অনুষ্ঠিত "মিস ইন্টারন্যাশনাল ২০১৭" প্রতিযোগিতায় নেপালের প্রতিনিধিত্ব করেছিলেন।
তিনি টিনজ, "ভোও", "নব্যাত" এবং অন্যান্য অনেক ফ্যাশন ম্যাগাজিনের তরুণী মডেল হিসেবে নির্বাচিত হয়েছেন। তিনি টিজিআইএফ নেপাল ফ্যাশন উইকেও পা রেখেছিলেন। 
তিনি "মিস নেপাল ২০১৭-"তেও অংশ নিয়েছিলেন। একই বছর তিনি "ফিমেল ইন ফিল্ম" শীর্ষক একটি স্বল্পদৈর্ঘ্য চলচ্চিত্রেও নিজের চরিত্রে কাজ করেছিলেন।
গিতা শাহি

গিতা শাহি ( নেপালি : গীতা শাহি) (জন্ম 3 ফেব্রুয়ারি, 1984) হলেন একজন নেপালি অভিনেত্রী, টেলিভিশন ব্যক্তিত্ব ও মডেল। "শাহী ২০০৫ সালে" নেপালি চলচ্চিত্র "বাঁধকি " "থেকে সেরা নবাগত অভিনেত্রী" হিসাবে তাঁর পরিচিতির জন্য "এবং টেলিভিশন সিরিজ মোড, অপরাজিতা", "পথ ভ্রষ্টা" এবং "থোড়াই" ভাই পুগি শাড়ির চরিত্রে তাঁর অভিনয়ের জন্য সবচেয়ে বেশি পরিচিত। শাহী যেমন "Jungali মায়া" যেমন বেশ কয়েকটি সিনেমাতে কাজ "করেছে, Pandav, Kheladi, Jungali Manchey," "Naina থেকে Reshnam " "Nipho হাঁসের" মতো "এবং" নেওয়ারি "চলচ্চিত্র, মায়া পুনরায় রত্না" এবং "সালে Matina ।"
২০২১ বাংলাদেশ ক্রিকেট দলের জিম্বাবুয়ে সফর

বাংলাদেশ ক্রিকেট দল পাঁচটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য জিম্বাবুয়ে সফর করে, যা জুলাই থেকে অগাস্ট ২০২২-এ অনুষ্ঠিত হয়। ওডিআই সিরিজটি হবে নতুন করে শুরু হওয়া ২০২০-২৩ আইসিসি ক্রিকেট বিশ্বকাপ সুপার লিগ প্রতিযোগিতার অংশ।
আঁচল শর্মা

আঁচল শর্মা হলেন একজন নেপালি অভিনেত্রী ও মডেল।
আঁচল শর্মা অভিনেত্রী হওয়ার আগে সৌন্দর্য প্রতিযোগিতায় অংশ নিয়েছিলেন। অভিনেত্রী এবং মডেল ইসেবে বলিউডে তার কাজের জন্য তিনি সমধিকপরিচিত। নেপালি চলচ্চিত্রশিল্পে প্রবেশের আগে তিনি ১০০টিরও বেশি সঙ্গীত ভিডিওতে অভিনয় করেছিলেন।
তিনি বিকাশ রাজ আচার্য পরিচালিত নাই নভন্নু ল ৪ চলচ্চিত্রে অভিনয়ের মধ্য দিয়ে নেপালি চলচ্চিত্রজগতে অভিনয় জীবনের সূচনা করেছিলেন। ২০১৮ সালে তিনি "শত্রু গতে" এবং "জনি জেন্টলম্যান" চলচ্চিত্রেও উপস্থিত হয়েছিলেন।
ইশানি শ্রেষ্ঠ

ইশানি শ্রেষ্ঠ ( জন্ম: ৫ মে, ১৯৯১) হলেন নেপালের সৌন্দর্য প্রতিযোগিতার একজন শিরোপাধারী, যিনি মিস নেপাল ওয়ার্ল্ড ২০১৩ প্রতিযোগিতার মুকুট অর্জন করেছিলেন। তিনি ইন্দোনেশিয়ার বালিতে অনুষ্ঠিত মিস ওয়ার্ল্ড ২০১৩ প্রতিযোগিতায় নেপালের প্রতিনিধিত্ব করেছিলেন। সেখানে তিনি শীর্ষ দশের মধ্যে স্থান অর্জন করে নিয়েছিলেন এবং "বিউটি উইথ এ পারপাস" শিরোপা জিতেছিলেন।
ইশানি শ্রেষ্ঠ নেপালের রাজধানী শহর কাঠমান্ডুতে জন্মগ্রহণ করেছিলেন। তিনি কাঠমান্ডুর ত্রিযোগ হাই স্কুলে পড়াশোনা করেছিলেন। তারপরে তিনি কলোরাডোর বোল্ডারে চলে গিয়েছিলেন এবং ২০০৯ সালে ফেয়ারভিউ হাই স্কুল থেকে পড়াশোনা শেষ করে কলোরাডো বিশ্ববিদ্যালয়ের বিজনেস স্কুলে অধ্যয়ন করেছিলেন।
সৃষ্টি শ্রেষ্ঠ

সৃষ্টি শ্রেষ্ঠ ( , ) হলেন একজন নেপালি চলচ্চিত্র অভিনেত্রী এবং মিস ওয়ার্ল্ড ২০১২ বিজয়ী যিনি সাধারণত নেপালি চলচ্চিত্র কাজ করেন। জাতীয় চলচ্চিত্র পুরস্কার, কামনা চলচ্চিত্র পুরস্কার এবং ডিসিনে পুরস্কারসহ তিনি বেশ কয়েকটি পুরস্কার পেয়েছেন।
সৃষ্টি শ্রেষ্ঠ ডাব্লিউডাব্লিউএফ নেপালের সপ্তম তরুণ পরিবেশ সংরক্ষণ দূত। তিনি প্রতিষ্ঠানটির সাথে নেপালে হিমালয়ি চিতাবাঘ সংরক্ষণ প্রকল্পের সাথে জড়িত। ২০১৬ সাল থেকে তিনি সৌগত মল্লর সাথে সম্পর্কে আবদ্ধ রয়েছেন।
মহিমা সিলয়াল

মহিমা সিলয়াল ( ) ছিলেন একজন নেপালি অভিনেত্রী। তিনি অসংখ্য সঙ্গীত-ভিডিও, টেলিভিশন বিজ্ঞাপন, মুদ্রিত বিজ্ঞাপন এবং আধা ডজনেরও বেশি নেপালি চলচ্চিত্রে কাজ করেছিলেন। মূলত সঙ্গীত ভিডিও দিয়ে তিনি তার কর্মজীবন শুরু করেছিলেন। "কারবাহী" ছায়াছবির মধ্য দিয়ে তিনি চলচ্চিত্র জগতে অভিনয়ের সূচনা করেছিলেন।
প্রিয়া সিগদেল

প্রিয়া সিগদেল ( ; জন্ম ৮ ডিসেম্বর, ১৯৯৫) হলেন নেপালি সৌন্দর্য প্রতিযোগিতার একজন শিরোপাধারী যিনি মিস নেপাল আর্থ ২০১৮ প্রতিযোগিতায় এই খেতাব অর্জন করেছেন। তিনি মোট ২৫ জন প্রতিযোগীর সাথে প্রতিদ্বন্দ্বিতা করে এই মুকুট জয় করেছিলেন।
প্রিয়া সিগদেল বর্তমানে সাঝা পার্টির সাথে কাজ করছেন এবং সাঝা যুব সংগঠনের (সাঝা যুব সংস্থা) জাতীয় সহ-সমন্বয়ক পদে দায়িত্ব পালন করছেন।
প্রিয়া সিগদেল ১৯৯৫ সালের ৮ ডিসেম্বর নেপালের কাঠমান্ডুতে জন্মগ্রহণ করেছিলেন। তিনি হাট্টিহাট্টি নেপালের সভাপতি এবং বিদেশ নেপাল ইয়ুথ কনভেনশনের (প্রবাসী নেপালি যুব সম্মেলন/বিএনওয়াইসি) এর জাতীয় সহ-সমন্বয়ক। 
তিনি বালুবাটার ন্যাশনাল কলেজ থেকে ডেভলপমেন্ট স্টাডিজে স্নাতক ডিগ্রি অর্জন করেছিলেন। তিনি ইউডিএএন ফাউন্ডেশন এবং সুইজারল্যান্ডের জুরিখ থেকে আয়োজিত গ্লোবাল চেঞ্জমেকার্স ২০১৭ এর স্থানীয় সমন্বয়কারী। তিনি মিস আর্থ ২০১৮-তে নেপালের প্রতিনিধিত্ব করেছিলেন এবং সেখানে তিনি শীর্ষ ১৮ তে স্থান পেয়েছিলেন। তিনি "মিস ইউনিভার্স নেপাল ২০২০"-তেও অংশ নিয়েছিলেন এবং শীর্ষ দশে স্থান পেয়েছিলেন।
সুবিন লিম্বু

সুবিন লিম্বু () হলেন নেপালি সৌন্দর্য প্রতিযোগিতার একজন শিরোপাধারী। তিনি ২০১৪ সালের ২রা মে তারিখে কাঠমান্ডুর আর্মি অফিসার্স ক্লাবে আয়োজিত একটি অনুষ্ঠানে "মিস নেপাল ২০১৪ ওয়ার্ল্ড" প্রতিযোগিতায় বিজয়ী মুকুট অর্জন করেছিলেন। প্রাক্তন মিস নেপাল ইশানি শ্রেষ্ঠর কাছ থেকে তিনি "মিস নেপাল ২০১৪"-এর মুকুট গ্রহণ করেছিলেন। অনুষ্ঠানটির আয়োজন করেছিল হিডেন ট্রেজার এবং তা স্পনসর করেছিল ফান্টা।
কুষ্টিয়া মডেল থানা

কুষ্টিয়া মডেল থানা খুলনা বিভাগের কুষ্টিয়া জেলার, কুষ্টিয়া সদর উপজেলার একটি অন্যতম থানা। তবে এই থানা কুষ্টিয়া সদর থানা নামেও পরিচিত। ১৮২৩ সালে কুষ্টিয়া জেলায় এই থানাটি স্থাপন করা হয়। কুষ্টিয়া থানা কুষ্টিয়া শহরের প্রানকেন্দ্রে অবস্থিত।
কুষ্টিয়া মডেল থানার উত্তরে পাবনা সদর ও ঈশ্বরদী উপজেলা, দক্ষিণে হরিণাকুন্ড ও শৈলকূপা উপজেলা, পূর্বে কুমারখালী উপজেলা, পশ্চিমে মিরপুর উপজেলা (কুষ্টিয়া) ও আলমডাঙ্গা উপজেলা। কুষ্টিয়া মডেল থানা কুষ্টিয়া শহরের মধ্যেই অবস্থিত।
তিন ঘুমতি

তিন ঘুমতি বা তীন ঘুমতী () বাবু রাম ঢকাল পরিচালিত ২০১৬ সালের একটি নেপালি চলচ্চিত্র। এই চলচ্চিত্রটি প্রযোজনা করেছেন রাকেশ আদুকিয়া, পঙ্কজ জলান এবং বাবু রাম ঢকাল। চলচ্চিত্রটি নেপালের প্রাক্তন প্রধানমন্ত্রী বিপি কৈরালার লিখিত উপন্যাস অবলম্বনে নির্মিত।
নেওয়ার জাতিগোষ্ঠীর মেয়ে ইন্দিরা ব্রাহ্মণ প্রীতাম্বরের প্রেমে পড়ে। সে তার বাবা-মাকে অস্বীকার করে তাকে বিয়ে করে।
প্রীতাম্বরের দৃঢ় নৈতিকতা রয়েছে কিন্তু প্রণয়য়ের কোন অনূভুতি নেই। তিনি একদল বিপ্লবীর সাথে জড়িত যারা স্বৈরাচারী শাসনের বিরুদ্ধে প্রতিবাদের পরিকল্পনা করছে। এই দলটি প্রীতমবারের বাড়িতে নিয়মিত মিলিত হয় এবং সদস্যরা ইন্দিরাকে চিনতে পারে।
যখন নিরাপত্তা বাহিনী বিপ্লবী আন্দোলনের বিরুদ্ধে অভিযান চালায়, তখন প্রীতাম্বরকে কারাগারে পাঠানো হয়। দলের আরেক সদস্য রোশন ইন্দিরার সাহায্যে আসেন। সে তার সাথে থাকতে শুরু করে এবং শীঘ্রই তার প্রেমে পড়ে। যদিও সে শুরুতে তার অগ্রগতি প্রত্যাখ্যান করে অবশেষে সে হাল ছাড়ে। তাদের নিষিদ্ধ সম্পর্ক ইন্দিরা কে গর্ভাবস্থার দিকে নিয়ে যায়। প্রীতাম্বরের মুক্তি পাওয়ার কথা থাকায় ইন্দিরা তার রক্ষণশীল সমাজে একটি সংকটময় পরিস্থিতির সম্মুখীন হন।
নরিন্দর বিবা

নরিন্দার বিবা: ( ) ভারতের পাঞ্জাবের একজন খুব সুপরিচিত পাঞ্জাবি গায়িকা ছিলেন। তিনি পাঞ্জাবি লোককাহিনী, মির্জা সাহেবানের মতো পাঞ্জাবের প্রেমের রোম্যান্স, সাসি পুন্নুন এবং সাকা সিরহিন্দের মতো শিখ ঐতিহাসিক মুহূর্ত এবং আরও অনেক কিছুর জন্য বিখ্যাত।
বিবা জসপাল সিং সোধির সাথে বিবাহ বন্ধনে আবদ্ধ হন। ক্যারিয়ারের শেষ অবধি ১৯৬০ থেকে ১৯৯০-এর দশক পর্যন্ত তিনি শ্রদ্ধেয় লোক শিল্পী হিসাবে বিবেচিত। তিনি তার ক্যারিয়ার শুরু করেছিলেন গায়ক জগত সিং জগ্গার সাথে। তিনি পাঞ্জাবী সংগীতশিল্পী হরচরণ গ্রেওয়াল, মুহাম্মদ সাদিক, দিদার সান্ধু, কর্ণাইল গিল, রণবীর সিং রানা, গুরচরণ পোহলি, ফকির সিং ফকিরদের সাথে দ্বৈত গান রেকর্ড করেছেন। তিনি দেব থারিকেওয়ালা, বাবু সিং মান এবং ইন্দ্রজিৎ হাসানপুরী প্রভৃতি গীতিকারের দ্বারা লিখিত গান রেকর্ড করেছিলেন।
সাদিকপুর গ্রামে প্রতি সেপ্টেম্বরে তাঁর স্মরণে দোবা সবিয়াচরক ক্লাব কর্তৃক "নরিন্দর বিবা ইয়াদগাড়ি সবিয়াচরক মেলা" নামে একটি মেলা বসে।
আন্দের বাররেনেচেয়া

আন্দের বাররেনেচেয়া মুগুরুসা (, ; জন্ম: ২৭ ডিসেম্বর ২০০১; আন্দের বাররেনেচেয়া নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগার ক্লাব রিয়াল সোসিয়েদাদ এবং স্পেন অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলে থাকেন।
২০১১–১২ মৌসুমে, স্পেনীয় ফুটবল ক্লাব আন্তিগুকোর যুব পর্যায়ের হয়ে খেলার মাধ্যমে বাররেনেচেয়া ফুটবল জগতে প্রবেশ করেছেন এবং পরবর্তীকালে রিয়াল সোসিয়েদাদের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, স্পেনীয় ক্লাব রিয়াল সোসিয়েদাদ সি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; রিয়াল সোসিয়েদাদ সি-এর হয়ে তিনি ৪ ম্যাচে ১টি গোল করেছেন। একই মৌসুমে তিনি রিয়াল সোসিয়েদাদ বি দলে যোগদান করেছেন। ২০১৮–১৯ মৌসুমে, তিনি রিয়াল সোসিয়েদাদ বি হতে স্পেনীয় ক্লাব রিয়াল সোসিয়েদাদে যোগদান করেছেন।
২০১৮ সালে, বাররেনেচেয়া স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।
দলগতভাবে, বাররেনেচেয়া এপর্যন্ত ১টি শিরোপা জয়লাভ করেছেন, যা তিনি স্পেনের হয়ে জয়লাভ করেছেন।
আন্দের বাররেনেচেয়া মুগুরুসা ২০০১ সালের ২৭শে ডিসেম্বর তারিখে স্পেনের সান সেবাস্তিয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
বাররেনেচেয়া স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৮ সালের ২২শে নভেম্বর তারিখে তিনি চীন অনূর্ধ্ব-১৮ দলের বিরুদ্ধে এক প্রীতি ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। স্পেন অনূর্ধ্ব-১৯ দলের হয়ে তিনি ২০১৯ উয়েফা ইউরোপীয় অনূর্ধ্ব-১৯ চ্যাম্পিয়নশিপের শিরোপা জয়লাভ করেছেন করেছেন, উক্ত প্রতিযোগিতায় তিনি ৫ ম্যাচে ২টি গোল করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন। তিনি ২০১৯ সালের ৮ই ফেব্রুয়ারি তারিখে এক প্রীতি ম্যাচে জাপান অনূর্ধ্ব-১৮ দলের বিরুদ্ধে স্পেনের বয়সভিত্তিক দলের হয়ে প্রথমবারের মতো গোল করেছেন।
সম্বল (ড্রাম)

সম্বল হল পশ্চিম ভারতের একটি লোকজ ঝিল্লিস্বরী যন্ত্র। এটি দুটি কাঠের ড্রামের সমন্বয়ে গঠিত, ড্রামদুটি মাথার দিকে পশু চামড়ার ঢাকা দিয়ে সংযুক্ত থাকে। একটি ড্রাম অন্যটির তুলনায় উচ্চস্বরী। দুটি ছোট লাঠি দিয়ে এই যন্ত্রটি বাজানো হয়, একটি লাঠির মাথা গোলাকার। সম্বল হল গোন্ধালিদের একটি ঐতিহ্যবাহী লোক ড্রাম। এটি পশ্চিম ভারতের দাদরা, নগর হাভেলি, মহারাষ্ট্র এবং গোয়ার কোঙ্কনি লোকদের মধ্যে দেখতে পাওয়া যায়।
গোন্ধালি এবং কোঙ্কনি সম্প্রদায়, যারা ভগবান মহলক্ষ্মী দেবীর দাস, তাদের জন্য সম্বল হল একটি ঐতিহ্যবাহী উপকরণ। তারা এটি বাজিয়ে ভগবানের গান করে। এটি গোন্ধাল পূজাতে ব্যবহৃত হয়।
দুটি ড্রাম সাধারণত আকার এবং সুরে আলাদা হয়, একটি অন্যটির চেয়ে উচ্চ সুরে বাঁধা থাকে। বাজানোর লাঠিগুলির উভয় দিকই ব্যবহার করা যায়, তাদের প্রান্তগুলি আলাদা রকমের হয় — একটি সরল এবং সোজা, অন্যটির প্রান্ত বৃত্তাকার।
যন্ত্রটি কোমরে বাঁধা হয় এবং মিছিলের সময় বাজানো হয়, মহারাষ্ট্রের একটি জনপ্রিয় অনুষ্ঠান, গণপতি বিসর্জনের সময়, এটি বাজানো হয়। মেঝেতে ড্রাম স্থাপন করেও বাজানো হয়, সেই ক্ষেত্রে বাদকও মাটিতে বসে। 
গ্রামগুলিতে, সানাইয়ের সঙ্গতকারী হিসাবে সম্বল বাজানো হতে পারে এবং কখনও কখনও একক উপকরণ হিসাবেও বাজানো হয়। দ্বিতীয়ক্ষেত্রে শিল্পী একই সঙ্গে গান করে এবং যন্ত্রটি বাজায়।
সম্বল বাদক গায়কের ডান পাশে দাঁড়িয়ে বাজায়, এবং টুনটুনা বাদক বাম দিকে দাঁড়ায়। সম্বল শিল্পী সাধারণত সমবেত গানে অংশ নেয় বা প্রধান গায়কদের প্রশ্নের উত্তর দেয়।
মহারাষ্ট্রীয় বিবাহের অন্যতম গুরুত্বপূর্ণ অনুষ্ঠান হল গোন্ধাল, যা বিবাহের রাতে সম্পাদিত হয়, এবং সেই সময় সম্বল বাজানো হয়।
দেবী তুলজাভাবাণীর সম্মানে অনুষ্ঠিত গোন্ধাল পুজোর সময় সম্বল বাজানো হয়।
বিবাহ ও নিয়মিত শোভাযাত্রা ছাড়াও সামাজিক অনুষ্ঠানগুলিতে সম্বল বাজানো হয়।
নবরাত্রির সময়, অনেক মহারাষ্ট্রীয় বাড়িতে গোন্ধালিদের বাদন একটি অবশ্যকর্ম। গ্রামগুলি ছাড়াও, বহু শহরে, নয় দিনের জন্য টুনটুনা, সম্বল এবং সিম্বাল নিয়ে ভক্তিমূলক গান গাওয়ার জন্য গোন্ধালিদের আমন্ত্রণ জানানো হয়।
ছত্রপতি শিবাজি ছিলেন এই শিল্পরূপের এক মহান পৃষ্ঠপোষক। আজকের দিনে অনেক গোন্ধালি বাদকই পৃষ্ঠপোষকতার অভাবের কারণে জীবিকা নির্বাহের জন্য চাকরির খোঁজে শহরে চলে যাচ্ছে। এই জাতীয় লোক বাদ্যের অনুশীলন ধীরে ধীরে হ্রাস পাচ্ছে।
ফুরিয়ে-রূপান্তর অবলোহিত বর্ণালীবীক্ষণ

ফুরিয়ে-রূপান্তর অবলোহিত বর্ণালীবীক্ষণ (ইংরেজিতে ফুরিয়ার-ট্রান্সফর্ম ইনফ্রারেড স্পেকট্রোস্কোপি বা সংক্ষেপে এফটিআইআর) একটি কৌশল যা কঠিন, তরল বা গ্যাসের শোষণ বা নির্গমনের একটি অবলোহিত বর্ণালী প্রাপ্ত করতে ব্যবহৃত হয়। একটি এফটিআইআর বর্ণালীমাপক একই সাথে একটি বিস্তৃত বর্ণালী পরিসরের উপরে উচ্চ-বিভেদন ক্ষমতার বর্ণালী উপাত্ত সংগ্রহ করে। বিক্ষেপণশীল বর্ণালীমাপকের তুলনায় এই বর্ণালীমাপকের অনেক সুবিধা রয়েছে।
মায়া বর্মন

মায়া বর্মণ (জন্ম ১৯৭১) একজন ফরাসি শিল্পী।
বর্মণ ফ্রান্সের লট এট গ্যারোন-এ জন্মগ্রহণ করেছিলেন এবং ফ্রান্সে বেড়ে ওঠেন । তিনি প্রথমে একজন স্থপতি হিসাবে প্রশিক্ষণ নিয়েছিলেন, কিন্তু পেশাটি খুব সীমাবদ্ধ বলে মনে করেন এবং চিত্রকর্মের দিকে হাত ঘুরিয়েছিলেন। তিনি মূলত কলম এবং কালি এবং জলরঙে কাজ করেন। এই স্বতঃস্ফূর্ত মিডিয়া তাকে ধারাবাহিক রচনাগুলি তৈরি করতে উৎসাহ দেয়, কারণ প্রতিটি চিত্রকে নতুন ধারণা দিয়ে কাজ করা বা পুনরায় কাজ করা কঠিন। তিনি তাঁর কাজের প্রদর্শনী ভারত, ফ্রান্স এবং যুক্তরাজ্যে করেছেন।
তিনি একটি বর্ধিত শিল্পী পরিবারের সর্বকনিষ্ঠ সদস্য: তার বাবা শক্তি বর্মণ ( কলকাতা থেকে) এবং ফরাসী মা মাইট ডেলটিল উভয় বিশিষ্ট শিল্পী, তাঁর খালাতো ভাই, জয়শ্রী বর্মণ এবং জয়শ্রীর স্বামী পরেশ মাইটি ।
২৩ বছর বয়সে ভারতে বর্মণের বিবাহ হয়েছিল এবং পরবর্তীকালে একটি পুত্রসন্তান হয়েছিল। বিয়ের দুই বছর পর তা শেষ হয়েছিল এবং বর্মণ তার ছেলের সাথে ফ্রান্সে ফিরে আসেন।
ইসলামী বিশ্ববিদ্যালয় থানা

ইসলামী বিশ্ববিদ্যালয় থানা সংক্ষেপে ইবি থানা খুলনা বিভাগের কুষ্টিয়া জেলার, কুষ্টিয়া সদর উপজেলার আওতাধীন একটি থানা। ১৯৭৯ সালে কুষ্টিয়া জেলা ও ঝিনাইদহ জেলার মাঝামাঝি ইসলামী বিশ্ববিদ্যালয় প্রতিষ্ঠা হবার পরে, ঠিকানা জটিলতার প্রেক্ষিতে ইসলামী বিশ্ববিদ্যালয় ক্যাম্পাসের মধ্যে এই থানা স্থাপন করা হয়। থানাটি কুষ্টিয়া সদর উপজেলার আওতাধীন একটি থানা।
ইবি থানার দক্ষিণে হরিনাকুন্ডু উপজেলা ও শৈলকুপা উপজেলা, উত্তরে কুষ্টিয়া সদর উপজেলা। ইবি থানা ইসলামী বিশ্ববিদ্যালয় ক্যাম্পাসের ২ নং গেট সংলগ্নে অবস্থিত, বিশ্ববিদ্যালয়ের শহীদ স্মৃতিসৌধের ঠিক পিছনে অবস্থিত। ইসলামী বিশ্ববিদ্যালয় থানা ঝিনাইদহের শৈলকূপা উপজেলার শেখপাড়া বাজার সংলগ্নে অবস্থিত। কুষ্টিয়া শহর থেকে প্রায় ৩০ কিমিঃ দূরে অবস্থিত এই থানা।
১৯৭৯ সালে কুষ্টিয়া জেলার সদর উপজেলার শান্তিডাঙ্গা গ্রামে ইসলামী বিশ্ববিদ্যালয় প্রতিষ্ঠা হবার পরে দেখা গেলো, ইসলামী বিশ্ববিদ্যালয়ের কিছু অংশ ঝিনাইদহ জেলার মধ্যেও পরে গিয়েছে। তখন ইসলামী বিশ্ববিদ্যালয় নিজস্ব অবস্থান ও ঠিকানা নিয়ে ঝামেলায় পরে যায়। তখন বাংলাদেশ সরকার প্রয়োজনের তাগিদে ও ইসলামী বিশ্ববিদ্যালয়ে অতিরিক্ত নিরাপত্তার জন্য বিশ্ববিদ্যালয় ক্যাম্পাসের মধ্যেই একটি থানা প্রতিষ্ঠা করেন। ২০২২ সালের ২৭ নভেম্বর একটি সিদ্ধান্ত নেওয়া হয় যে, ইবি থানা ঝাউদিয়ায় স্থান্তর হবে এবং নাম হবে "ঝাউদিয়া থানা"। কিন্তু তা এখনও বাস্তবায়ন হয়নি।
ইসলামী বিশ্ববিদ্যালয় থানার অধীনে সাতটি ইউনিয়ন রয়েছে। সেগুলোঃ
ইবি থানার অধীনে বেশ কয়েকটি ফাঁড়ি রয়েছে।
ইবি থানার যোগাযোগ ব্যবস্থা ভালো, কুষ্টিয়া-খুলনা মহাসড়কের পার্শ্ববর্তী অঞ্চল নিয়ে ইবি থানা গঠিত। তবে মহাসড়ক থেকে নেমে গ্রামের ভিতরে কাঁচা রাস্তা রয়েছে।
ইবি থানার আওতাধীন অধিকাংশ মানুষ কৃষি নির্ভরতায় জীবিকা নির্বাহ করে থাকে। পান, হলুদ, ধান, পিয়াজ, পাট প্রভৃতি এই অঞ্চলের প্রধান কৃষিক্ষেত্র। তবে ব্যবসা-বাণিজ্য, মৎস চাষ ও জেলেদের মাছ ধরা এগুলো এই অঞ্চলে দেখা যায়।
ইবি থানার অভ্যন্তরে অনেকগুলো হাট ও বাজার রয়েছে। এগুলো হলঃ
ইবি থানা অন্তর্গত এলাকায় বেশ কয়েকটি আর্থিক প্রতিষ্ঠান রয়েছে। তারমধ্যে উল্যেখযোগ্য হলো, ইসলামী ব্যাংক এজেন্ট ব্যাংকিং (লক্ষ্মীপুর বাজার), বেসরকারি এনজিও যেমন, আশা, গ্রামীণ ব্যাংক ইত্যাদি। এছাড়াও যেকোন ধরনের মোবাইল ব্যাংকিং সুবিধা রয়েছে এখানে।
ইবি থানার আশে পাশে প্রায় ১৫০ ওষুধের দোকান রয়েছে। আশে পাশের ইউনিয়নে ক্লিনিক হয়েছেঃ যেমনঃ
কুষ্টিয়া জেলা সংস্কৃতির রাজধানী নামে পরিচিত, এখানে নানাবিধ সংস্কৃতির লালন হয়ে থাকে, বিভিন্ন ধর্মের মানুষের বসবাস রয়েছে।
এই থানাকে মানুষের নিকট তুলে ধরতে গনমাধ্যম সৃষ্টি হয়েছে। উল্লেখযোগ্য গনমাধ্যম হলোঃ
রীণা বন্দ্যোপাধ্যায়

রিনা বন্দ্যোপাধ্যায় (জন্ম ১৯৬৩) একজন ভারতীয়- আমেরিকান শিল্পী এবং ভাস্কর। তিনি বর্তমানে নিউ ইয়র্ক সিটিতে থাকেন এবং কাজ করেন। তার উচ্চাভিলাষী মিড ক্যারিয়ার জরিপ প্রদর্শনী, “মেইক মি আ সামারি অফ দ্যা ওয়ার্ল্ড” ২০১৮ সালে চারুকলা পেনসিলভেনিয়া একাডেমি এবং সান জোসে মিউজিয়াম অফ আর্ট-এ আয়োজিত এবং প্রদর্শনীতে প্রকাশিত", যা ২০১৮ সালে উদ্বোধন করা হয়েছে এবং সেটি যাওয়ার কথা রয়েছে" ইউসিএলএর ফওলর যাদুঘর, টিএন, ন্যাশভিলের ফ্রিস্ট আর্ট যাদুঘর এবং ডিউক ইউনিভার্সিটি, ডারহাম, এনসি-র জুলাই ২০২১ সালের মধ্যে।
১৯৬৩ সালে, ব্যানার্জি ভারতের পশ্চিমবঙ্গ রাজ্যের ক্যালকাটার (বর্তমানে কলকাতা ) একটি বাঙালি পরিবারে জন্মগ্রহণ করেছিলেন। তিনি লন্ডন এবং নিউইয়র্ক সিটিতে বড় হয়েছেন, এবং তখন থেকেই মার্কিন যুক্তরাষ্ট্রে বসবাস করছেন। ব্যানার্জি তার সাক্ষাৎকারে উল্লেখ করেছেন যে তাঁর শিল্পের অনুপ্রেরণা তাঁর দাদুকে তার হোমিওপ্যাথিক চিকিৎসার সময় তাঁর দাদুর সাথে দেখা করার শৈশব স্মৃতি থেকে আসে। তাঁর দাদার সাথে তাঁর দর্শন থেকে আসা অনেকগুলি চিত্র এবং ভিজ্যুয়াল তাঁর সাথে রয়েছে এবং তাঁর শিল্পকর্মে দেখা যেতে পারে। তিনি তার শিল্পকর্মটি স্থির নয়, বরং সর্বদা পরিবর্তিত করতে পছন্দ করেন। তিনি একটি সম্পূর্ণ এমএফএ পেন্টিং এবং থেকে চারুকলা মধ্যে ১৯৯৫ সালে আর্ট ইয়েল স্কুল, ইয়েল বিশ্ববিদ্যালয় থেকে স্নাতকে্র পরে কেস ওয়েস্টার্ন রিজার্ভ ইউনিভার্সিটি, ওহাইও থেকে পলিমার প্রকৌশলে বিএস ডিগ্রি অর্জন করেন। বন্দ্যোপাধ্যায়ের কাজটি ব্রোনস মিউজিয়াম অফ আর্টস, হুইটনি মিউজিয়াম অফ আমেরিকান আর্ট এবং অন্যান্য উল্লেখযোগ্য যাদুঘরে প্রদর্শিত হয়েছে। সান ফ্রান্সিসকোতে তিনি বর্তমানে হোসফেল্ট গ্যালারী দ্বারা প্রতিনিধিত্ব করছেন।
রীণা সৈনি কাল্লাত

রীণা সৈনি কাল্লাত (জন্ম ১৯৭৩) একজন ভারতীয় দৃশ্যকলা শিল্পী । তিনি বর্তমানে মুম্বাইয়ে থাকেন এবং কাজ করেন। 
কল্লাত ১৯৭৩ সালে ভারতের দিল্লিতে জন্মগ্রহণ করেছিলেন। তিনি ১৯৯৬ সালে স্যার জামসেটজি জিৎভূয় স্কুল অফ আর্ট "থেকে চিত্রাঙ্কনে বিএফএ" নিয়ে স্নাতক ডিগ্রি অর্জন করেন। তার অনুশীলনটি বিস্তৃত অঙ্কন, ফটোগ্রাফি, ভাস্কর্য এবং ভিডিওতে ধারণাগত বিভিন্ন উপকরণ জড়িত। স্মৃতি যে ভূমিকা পালন করে সে সম্পর্কে তিনি আগ্রহী, কেবল আমরা যা স্মরণ করতে বেছে নিই যে তা নয়, আমরা অতীতকে কীভাবে ভাবি তাও। রবার্সট্যাম্পের মোটিফ উভয় বস্তু এবং ছাপ হিসাবে ব্যবহার করে, আমলাতান্ত্রিক যন্ত্রপাতি চিহ্নিত করে, আনুষ্ঠানিকভাবে লিপিবদ্ধ বা নিবন্ধিত ব্যক্তি, বস্তু এবং স্মৃতিসৌধগুলির নাম নিয়ে কাজ করেছেন, যা কোনও চিহ্ন ছাড়াই হারিয়ে গেছে বা অদৃশ্য হয়ে গেছে, কেবল বেনাম হিসাবে তালিকাভুক্ত হওয়ার জন্য এবং ভুলে যাওয়া পরিসংখ্যান হিসেবে। বৈদ্যুতিক তারগুলি দিয়ে তৈরি তার কাজগুলিতে, তারগুলি সাধারণত যোগাযোগের বাহন হিসাবে পরিবেশন করে যা ধারণা এবং তথ্য প্রেরণ করে, শ্রমসাধ্যভাবে বোনা জাল হয়ে যায় যা কাঁটাতারের মতো বাঁধাকৃতির তারে পরিণত হয়। তার চলমান ধারাবাহিকতা লবণকে মাঝারি হিসাবে ব্যবহার করে দেহ এবং মহাসাগরগুলির মধ্যে সুস্পষ্ট অথচ স্বতন্ত্র সম্পর্ককে আবিষ্কার করে, অস্তিত্বের ভঙ্গুরতা এবং অবিশ্বাস্যতা তুলে ধরে।
তিনি নিউ ইয়র্কের জাদুঘর যেমন আধুনিক আর্ট (এমওএমএ) এর মতো স্থানগুলিতে বিশ্বব্যাপী ব্যাপকভাবে প্রদর্শন করেছেন; মরি আর্ট মিউজিয়াম, টোকিও; কেনেডি সেন্টার, ওয়াশিংটন; ভ্যানকুভার আর্ট গ্যালারী; সাচি গ্যালারী, লন্ডন; সাও পাওলোতে এসইএসসি পম্পেইয়া এবং এসইএসসি বেলেনজিনো; গোটবার্গস কনস্টহল, সুইডেন; হেলসিঙ্কি সিটি আর্ট মিউজিয়াম, ফিনল্যান্ড; চারুকলার জাতীয় তাইওয়ান যাদুঘর; ইস্রায়েলের তেল আবিব যাদুঘর; সমসাময়িক শিল্পের জাতীয় যাদুঘর, সিওল; হেনি ওনস্টাড কুনস্টেনস্টার, অসলো; কাসা এশিয়া, মাদ্রিদ এবং বার্সেলোনা; জার্মানিতে জেডকেএম কার্লসরুহে; ক্যাম্পবেলটাউন আর্টস সেন্টার, সিডনি; হ্যাঙ্গার বাইকোকা, মিলান; সমসাময়িক শিল্প জাদুঘর, সাংহাই; আইভিএএম যাদুঘর, স্পেন; বুসান এমওএমএ; কুলতুরহুসেট, স্টকহোম; কুনাস্থস ল্যানজেন্টাল, সুইজারল্যান্ড; আরও অনেকের মধ্যে শিকাগো সাংস্কৃতিক কেন্দ্র। তিনি মুম্বাইতে থাকেন এবং কাজ করেন।
২০০২ সালে কাল্লাত কানাডার বোরিয়াল আর্ট এবং প্রকৃতি কেন্দ্রের ক্যুবেকের লরেন্তিয়ান পাহাড়ে শিল্পী-বাসভবনে ছিলেন। ২০১১ সালে তিনি সুইডেনের গথেনবার্গে কাজ এবং অধ্যয়নের জন্য আইএএসপিআইএসের আবাসে ভূষিত হন।
কাল্লাত অনেকগুলি পুরস্কারের প্রাপক ছিলেন যার মধ্যে অন্তর্ভুক্ত:
কাল্লাতের কাজ নিম্নলিখিত জনসাধারণের সংগ্রহে রাখা হয়েছে:
মান্দা (দেবী)

মান্দা যখন ছোট ছিল তখন মান্দার মা দিব্যাঙ্কা মারা যান। দিব্যাঙ্কা বাচ্চা মান্দা বাঁচানোর চেষ্টা করে এক অসুর সর্পের সঙ্গে লড়াই করে নিজের জীবন উৎসর্গ করেছিলেন। চিত্ররথ তাঁর মৃত্যুতে শোক করেছিলেন। মান্দার পিতা চিত্ররথ এই স্মৃতিটি টিকিয়ে রাখার জন্য ধামিন নামে সাপটির নামপূর্বক মান্দার নাম রেখেছিলেন ধামিনী।
মন্ত্রসমূহের মধ্যে ধামিনী হলেন শনিদেবের শীর্ষস্থানীয় স্ত্রী। শনিদেবতার উপাসনার জন্য তার স্ত্রীদের নাম জপন শনিদেবকে সন্তুষ্ট করতে সহায়তা করে।
মন্ত্রসমূহ হলো- 'ধ্বজিনী ধামিনী চৈবা কঙ্কালী কলহপ্রিয় কান্তাকি কলাহী চাথা তুরঙ্গী মহিষী অজা শনিনর্মাণি পত্নীনামেতানী সঞ্জপনা পুমন দুখানি নাশায়েন্নিত্যাং সৌভাগ্যমেধে সুখম'। 
আরও দেখুন: নীলা
কালার্স টিভিতে প্রচারিত কর্মফলদাতা শনি নাটকে ধামিনীকে দেখানো হয়েছিল। তার চরিত্রে অভিনয় করেছেন টিনা দত্ত।
জন্মভূমি (গুজরাতি সংবাদপত্র)

জন্মভূমি (જન્મભૂમિ) একটি ভারতীয় গুজরাটি ভাষার সান্ধ্যকালীন দৈনিক পত্রিকা, যা সৌরাষ্ট্র ট্রাস্টের মালিকানাধীন। এটির সদর দফতর মুম্বই, মহারাষ্ট্রে। "জন্মভূমি" ১৯৩৪ সালে সন্ধ্যার কাগজ হিসাবে চালু হয়েছিল পত্রিকাটি প্রতিদিন সম্পাদকীয় পাতা এবং একটি সম্পাদকীয় পাতার বিপরীত পাতা সহ ১০-১২ পাতা প্রকাশ করে। সংবাদপত্রের মূলমন্ত্রটি হ'ল ‘जननी जन्मभूमिश्च स्वर्गादपि गरीयसी’ (মা ও মাতৃভূমি স্বর্গের চেয়ে শ্রেষ্ঠ)। 
"জন্মভূমি" ভারতীয় মুক্তিযোদ্ধা অমৃতলাল শেঠ প্রতিষ্ঠা করেছিলেন, যিনি ১৯৩১ সালে সৌরাষ্ট্র ট্রাস্ট প্রতিষ্ঠা করেছিলেন। প্রাথমিকভাবে, অমৃতল "দ্য সান" নামে একটি ইংরেজি ভাষার কাগজ তৈরি করেছিলেন, যা খারাপ করেছিল। ১৯৩৪ সালের ৯ ই জুন, অমৃতলাল গুজরাতে জাতীয়তাবাদী প্রকাশনা হিসাবে "জন্মভূমির" প্রকাশ শুরু করেছিলেন। কাগজটি গান্ধীবাদের সমর্থক এবং সংবেদনশীল সাংবাদিকতা এড়ানোর নীতি প্রতিষ্ঠা করেছিল। জনপ্রিয় গুজরাটি জাতীয়তাবাদী কবি ঝাভেরচাঁদ মেঘানি প্রথম থেকেই কাগজের সাথে যুক্ত ছিলেন। প্রাথমিকভাবে কাগজটি কাঠিয়াওয়ার রাজপুত্রদের অত্যাচারের বিরুদ্ধে আন্দোলনের মুখোমুখি হয়। বার্মা অভিযানের সংবাদ এবং ভারতীয় জাতীয় সেনাবাহিনী (আজাদ হিন্দ ফৌজ) সম্পর্কিত সংবাদ কভার করে কাগজটি জাতীয় মর্যাদায় পৌঁছেছিল। ১৯৭৯ সালে, পত্রিকাটি "প্রবাসী" নামে একটি সকালের সংস্করণ প্রকাশ শুরু করে। রবিবার পত্রিকার সকাল ও সন্ধ্যা সংস্করণ একসাথে "জন্মভূমি প্রবাসী" শিরোনামে প্রকাশিত হয়।
১৯৭০-এর দশকে, সংবাদপত্রটির প্রচলন ছিল ৪৫,০০০ থেকে ৫০,০০০ অনুলিপি। ১৯৮০ এর দশকে, প্রচলন হ্রাস পেয়ে ৪০,০০০ এ দাঁড়িয়েছে। ইলা আরব মেহতা "রচিত" প্রথম গুজরাতি নারীবাদী উপন্যাস "বত্রিস পুতালিনী বেদাতিয়া" এই পত্রিকার রবিবারের সংস্করণে জনপ্রিয় হয়েছিল। কুন্দনিকা কাপাদিয়া রচিত আরও একটি নারীবাদী উপন্যাস "সাত পাগলা আকাশামাও" এই পত্রিকাটির মাধ্যমে দৃষ্টি আকর্ষণ করেছিল।
জন্মভূমি গ্রুপ অব নিউজ পেপারের প্রধান সম্পাদকগণের মধ্যে হরিন্দ্র দাভ এবং কান্তি ভট্ট (১৯৬৭-১৯৭৭) অন্তর্ভুক্ত রয়েছেন।
পুরি ভাজি

পুরি ভাজি এক প্রকার খাবার, এটির ব্যুৎপত্তি ভারতীয় উপমহাদেশে হয়েছিল। পুরি (ময়দা দিয়ে তৈরি কড়া ভাজা গোলাকার রুটি) এবং সাথে আলু ভাজি (মশলাদার আলুর পদ, যা শুকনো বা তরকারি হতে পারে) দিয়ে খাবারটি পরিবেশিত হয়ে থাকে। এটি উত্তর ভারতে প্রাতঃরাশের জন্য জনপ্রিয় একটি খাবার।
অনেক ভারতীয় পরিবার জলখাবার হিসাবে পুরি ভাজি এবং অন্যান্য ঐতিহ্যবাহী খাবার অধিক পছন্দ করে থাকেন। কেউ কেউ এটিকে দই এবং সালাদ জাতীয় খাবারের সাথে মধ্যাহ্নভোজনে পরিবেশন করে থাকেন। মধ্য ভারতে পুরি ভাজি পথখাবার হিসাবে পরিবেশন করা হয়ে থাকে। পুরি ভাজি একটি নিরামিষ খাবার এবং ভারতে এটি জনপ্রিয় কারণ এটি তুলনামূলকভাবে সস্তা এবং সুস্বাদুও। খাবারটি ভারতে প্রায়শই রেলওয়ে প্ল্যাটফর্মেও পরিবেশন করা হয়ে থাকে এবং চাটনির সাথে প্যাকেটজাত করে মধ্যাহ্নভোজ হিসাবে ট্রেনে খাবারটি পরিবেশন করা হয়ে থাকে। পুরি ভাজি হালওয়ার সাথেও পরিবেশন করা যেতে পারে।
- ডুবো তেলে পুরি ভাজার জন্য তেল পর্যাপ্ত পরিমাণে নিতে হবে। "
দিব্য ভাস্কর

দিব্য ভাস্কর (আক্ষরিক অর্থে "কমনীয় সুর্য") ভারতের গুজরাত থেকে প্রকাশিত একটি গুজরাটি সংবাদপত্র, ডি বি কর্পোরেশন লিমিটেড এর মালিকানাধীন। এটি গুজরাটের সর্বাধিক প্রচারিত গুজরাটি দৈনিকগুলির মধ্যে অন্যতম।
২০০৩ সালে ভোপাল ভিত্তিক ভাস্কর গ্রুপ আমেদাবাদকে চিহ্নিত করে চতুর্থ সংবাদপত্র হিসাবে দৈনিক ভাস্কার চালু করার জন্য সর্বোচ্চ সম্ভাবনাময় শহর হিসেবে ধরে ১২,০০,০০০ পরিবারে একটি জরিপ পরিচালনা করে। জরিপ অনুসারে ২০০৩ সালের ২৩ শে জুন, আহমেদাবাদে দিব্য ভাস্কর সংবাদপত্রের ৪২২,০০০ অনুলিপি (একটি বিশ্ব রেকর্ড) প্রকাশ ও বিতরণ করেছিল। ১৫ মাসের মধ্যে, এটি গুজরাটের আরও দুটি শহরে প্রবেশ করে: সুরাত এবং বড়োদরা। ভাস্কর গ্রুপের হুমকি মোকাবেলায় শীর্ষস্থানীয় গুজরাটি সংবাদপত্রগুলি রঙিন পৃষ্ঠা, মূল্য হ্রাস এবং বেশ কয়েকটি অফার নিয়ে আসে। তবে, ২০০৯ সালের মধ্যে দিব্যা ভাস্কর বৃহত্তম প্রচারিত গুজরাতি সংবাদপত্রে পরিণত হন। 
"দিব্য ভাস্কর" এবিসি- অডিট ব্যুরো অফ সার্কুলেশন (ভারত) অনুসারে গুজরাটের বৃহত্তম প্রচারিত দৈনিক এবং গুজরাটের কোনও পত্রিকার সর্বাধিক সংস্করণ রয়েছে। এটি আহমেদাবাদ, বড়োদরা, সুরাত, রাজকোট, জামনগর, মেহসানা, ভুজ, ভাবনগর ("সৌরাষ্ট সমাচার" হিসাবে) এবং জুনাগড় ("সোরাত ভাস্কর" হিসাবে) থেকে প্রকাশিত হয়।
পদার্থ তরঙ্গ

পদার্থ তরঙ্গ বা ম্যাটার ওয়েভ হলো কোয়ান্টাম বলবিদ্যার একটি কেন্দ্রীয় অংশ। ইহা, তরঙ্গ-কণা দ্বৈততার একটি উদাহরণ। সকল পদার্থই তরঙ্গের মত ব্যবহার প্রদর্শন করে। যেমন, একটি ইলেক্ট্রনের মরীচিকে (বীম) আলোর মরীচি বা জলের তরঙ্গের মত অপবর্তিত করা সম্ভব। যদিও, বেশীরভাগ ক্ষেত্রেই তরঙ্গ দৈর্ঘটি এত ছোট হয় যে প্রতিদিনের কাজকর্মে কোনো কার্যকর প্রভাব ফেলে না। তাই, সাধারণ আকৃতির বস্তু যেমন টেনিস বল বা মানুষের সহ আমাদের সাধারণ জীবনের সাথে পদার্থ তরঙ্গ সম্পর্কিত নয়।
১৯২৪ সালে লুই দ্য ব্রোয়ি, পদার্থ, তরঙ্গের মত ব্যবহার করে, এমন ধারণার প্রস্তাবনা করেন। একে দ্য ব্রোয়ি প্রকল্পও বলা হয়। পদার্থ তরঙ্গকে দ্য ব্রোয়ি তরঙ্গ বলা হয়।
দ্য ব্রোয়ি তরঙ্গ দৈর্ঘ্য, , একটি বৃহৎ কণার (অর্থাৎ ভর সম্পন্ন কণা, ভরহীন কণার বিপরীত) সাথে জড়িত তরঙ্গ দৈর্ঘ্য যা এর ভরবেগ, , এর সাথে প্ল্যাঙ্কের ধ্রুবক, , দ্বারা সম্পর্কীতঃ
জর্জ প্যাজেট টমসনের পাতলা ধাতব অপবর্তন পরীক্ষণের মাধ্যমে ও স্বাধীনভাবে ডেভিসন-জার্মার পরীক্ষার মাধ্যমে প্রথম পদার্থের তরঙ্গের মত বৈশিষ্ট্য পরীক্ষামূলকভাবে দেখানো হয় এবং উভয় ক্ষেত্রেই একাজে ইলেক্ট্রন ব্যবহৃত হয়। অন্যান্য মৌলিক কণা, নিরপেক্ষ পরমাণু এমনকি অণুর ক্ষেত্রেও এটি প্রতিপন্ন হয়েছে।
১৯ শতকের শেষের দিকে ম্যাক্সওয়েলের সমীকরণ অনুযায়ী ভাবা হতো, আলো তড়িচ্চৌম্বক ক্ষেত্রের তরঙ্গ যা প্রসারিত হয় যেখানে পদার্থ স্থানীয় কণা (localized particles) দ্বারা গঠিত। ১৯০০ সালে, এই ধারণা সন্ধেহযুক্ত হয় যখন কৃষ্ণবস্তু বিকিরণ তত্ত্বের অনুসন্ধানের সময় মাক্স প্লাংক উত্থাপিত করেন যে আলো স্বতন্ত্র কোয়ান্টা শক্তিতে নির্গত হয়। ১৯০৫ সালে একে সম্যকভাবে চ্যালেঞ্জ জানানো হয়। প্ল্যাঙ্কের অনুসন্ধানকে বিভিন্নভাবে ব্যাপ্ত করে, আলোক তড়িৎ ক্রিয়ার সাথে এর সম্পর্ক সহ, আলবার্ট আইন্সটাইন উত্থাপিত করেন যে আলো এছাড়াও প্রসারিত হয় এবং কোয়ান্টায় শোষিত হয়, যা এখন ফোটন হিসেবে পরিচিত। প্লাঙ্ক-আইনস্টাইন অন্বয় থেকে এই কোয়ান্টার শক্তি পাওয়া যেতে পারেঃ
এবং ভরবেগ
যেখানে (নিউ) ও (ল্যাম্বডা) হলো যথাক্রমে কম্পাঙ্ক ও তরঙ্গ দৈর্ঘ্য, হলো আলোর গতিবেগ এবং হলো প্ল্যাঙ্কের ধ্রুবক। আধুনিক রীতিতে কম্পাংককে "f" দ্বারা প্রকাশ করা হয়। পরবর্তী দুই দশকে রবার্ট মিলিকান ও আর্থার কম্পটন কর্তৃক আইনস্টাইনের স্বীকার্য প্রমাণিত হয়েছে।
১৯২৪ সালে পিএইচডি গবেষণামূলক প্রবন্ধে (থিসিস) দ্য ব্রোয়ি উত্থাপন করেন যে ঠিক যেমন আলোর তরঙ্গ ও কণা উভয়ের মতই বৈশিষ্ট্য রয়েছে, ইলেক্ট্রনেরও তেমনই তরঙ্গের মত বৈশিষ্ট্য রয়েছে। পূর্বের অংশে বর্ণিত ভরবেগের সমীকরণটিকে নতুনভাবে সাজিয়ে আমরা প্ল্যাঙ্কের ধ্রুবক এর মাধ্যমে তরঙ্গ দৈর্ঘ্য, ইলেক্ট্রনের সাথে জড়িত ও এর ভরবেগ এর মাঝে সম্পর্ক খুজে পাইঃ 
বর্তমানে এটি জানা যে, অন্বয়টি সকল পদার্থের জন্য প্রযোজ্য অর্থাৎ সকল পদার্থই তরঙ্গ ও কণা উভয়ের বৈশিষ্ট্যই প্রদর্শন করে।
১৯২৬ সালে এর্ভিন শ্রোডিঙার একটি সমীকরণ প্রকাশ করেন যা বর্ণনা করে, কীভাবে পদার্থ তরঙ্গ বিবর্ধিত হয় - ম্যাক্সওয়েলের সমীকরণের সদৃশ পদার্থ তরঙ্গ - এবং হাইড্রোজেনের শক্তি বর্ণালী পেতে এটি ব্যবহার করেন।
কুদরতুল্লাহ মন্ডল

কুদরতুল্লাহ মন্ডল বাংলদেশের ময়মনসিংহ জেলার রাজনীতিবিদ, মুক্তিযুদ্ধের সংগঠক ও তৎকালীন ময়মনসিংহ-৯ আসনের সাবেক সংসদ সদস্য।
কুদরতুল্লাহ মন্ডল ময়মনসিংহ জেলায় জন্মগ্রহণ করেন।
কুদরতুল্লাহ মন্ডল ময়মনসিংহ জেলার মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-৯ আসন থেকে সংসদ সদস্য নির্বাচিত হয়েছিলেন।
জহুরুল ইসলাম খান

জহুরুল ইসলাম খান বাংলদেশের ময়মনসিংহ জেলার রাজনীতিবিদ ও ময়মনসিংহ-৯ আসনের সাবেক সংসদ সদস্য।
জহুরুল ইসলাম খান ময়মনসিংহ জেলার নান্দাইল উপজেলায় জন্মগ্রহণ করেন।
জহুরুল ইসলাম খান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-৯ আসন থেকে সংসদ সদস্য নির্বাচিত হয়েছিলেন।
এর পর জাতীয় পার্টিতে যোগ দিয়ে ১২ জুন ১৯৯৬ সালের সপ্তম জাতীয় নির্বাচনে জাতীয় পার্টির মনোনয়ন নিয়ে ও ২০০৪ সালে বিকল্পধারায় যোগ দিয়ে ২০০৮ সালের নবম জাতীয় নির্বাচনে বিকল্পধারার মনোনয়ন নিয়ে একই আসন থেকে তিনি পরাজিত হন।
বোম্বে সমাচার

বোম্বে সমাচার, এখন মুম্বাই সমাচার (গুজরাটি: મુંબઈ સમાચાર), ভারতের প্রাচীনতম একটানা প্রকাশিত সবচেয়ে পুরনো সংবাদপত্র। সংবাদপত্রটি ১৮২২ সালে ফার্দুনজি মারজান কর্তৃক প্রতিষ্ঠিত। এটি গুজরাটি এবং ইংরেজিতে প্রকাশিত হয়। 
"বোম্বাই সমাচার", এশিয়ার প্রাচীনতম ধারাবাহিকভাবে প্রকাশিত পত্রিকা ১৮২২ সালের জুলাইয়ে প্রথম প্রকাশিত হয়েছিল এবং এতে তিনটি ছোট আট পাতার শিট অন্তর্ভুক্ত ছিল। ১০ ইঞ্চি বাই ৮ ইঞ্চি এবং একটি মুদ্রিত ১৪ পাতার অর্ধ শিট পরিপূরক ছিল।
১৮৩২ সাল পর্যন্ত এটি সাপ্তাহিক, ১৮৫৫ সাল পর্যন্ত দ্বি-সাপ্তাহিক এবং এর পর থেকে এটি দৈনিক, এটি ক্রমবর্ধমান অব্যাহত ছিল এবং পশ্চিম ভারতের অন্যতম প্রধান সংবাদপত্র হয়ে উঠেছে, ভারত এবং বিদেশে উভয় গুজরাতি-ভাষী লোকেরা খুব ভালভাবে পঠিত। প্রতিষ্ঠাতা, একজন পার্সী পণ্ডিত এবং ফারদুনজি মারজান নামে পুরোহিত, তিনি কেবল পশ্চিম ভারতে সাংবাদিকতায় নয়, সমস্ত গুজরাতি মুদ্রিত সাহিত্যের অগ্রণী ছিলেন। তিনি ১৮১২ সালে প্রথম স্থানীয় প্রেস প্রতিষ্ঠা করেছিলেন এবং কলকাতায় প্রথম বাংলা দিনপঞ্জি ছাপার ঠিক ৬ বছর আগে ১৮১৪ সালে একটি গুজরাতি দিনপঞ্জি বের করেন। এরপরে তিনি ১৮২২ সালে বোম্বে সমাচার পত্রিকা প্রকাশ করেন।
তিনি অবশ্যই তাঁর সমস্ত চিন্তার মুহুর্তগুলি শুরু করেছিলেন, সবার জন্য, তার প্রকাশনা, দিনপঞ্জী এবং তার সংবাদপত্র আজও খুব ভাল এবং সমৃদ্ধ অবস্থায় রয়েছে। ঘটনাগুলির সুষ্ঠু, অকপট, উদ্দেশ্য এবং সমালোচনা বিশ্লেষণের জন্য ব্রিটিশ এবং ভারত উভয় সরকারের প্রতি শ্রদ্ধাশীল ছিল। ভারতের স্বাধীনতা সংগ্রামের সময় মুম্বই সমাচার একটি গুরুত্বপূর্ণ ভূমিকা পালন করেছিল, প্রায়শই মহাত্মা গান্ধী, জওহরলাল নেহেরু, বল্লভভাই প্যাটেল এবং মুক্তিযোদ্ধাদের দ্বারা উদ্ধৃত হয়। এর সূচনা থেকেই সম্পাদকীয় নীতিটি উদ্দেশ্যমূলকভাবে ঘটনাগুলি একটি সুষ্ঠু ও সৎভাবে রিপোর্ট করা এবং সংবাদকে সংবেদনশীলতা না করা, সংযোজন এবং মতামতের স্বাধীনতা যা এখনও রয়েছে তা একটি বৈশিষ্ট্য হিসাবে চিহ্নিত হয়েছে। এই কাগজের আর একটি উল্লেখযোগ্য বৈশিষ্ট্য যা আজ অবধি ভাল, সেটি হ'ল এক বিজ্ঞাপনদাতাকে অনুমতি দেওয়ার পরিবর্তে অনেক ছোট বিজ্ঞাপনদাতাকে তাদের পণ্যের বিজ্ঞাপন প্রথম পাতায় স্থান দেয়ার নীতি।
কাগজটি বিভিন্ন হাত ঘুরে ১৯৩৩ সালে এর বর্তমান প্রকাশক কামা পরিবার এবং প্রকাশনার বর্তমান পরিচালক হরমাসজি এন কামার হাতে এসেছে। এর পর থেকে এটি বড় এবং প্রসারিত হয়েছে এবং আজ প্রকাশের ক্ষেত্রে সর্বাধুনিক প্রযুক্তি থাকার গর্ব করতে পারে। চার বর্ণের দৈনিক মুদ্রণ অনায়াসে উচ্চ গতির অফসেট প্রেসগুলিতে শিল্পের বৈশিষ্ট্যগুলি অন্তর্ভুক্ত করে চালিত হয়।
রাসায়নিক অস্ত্র চুক্তি

রাসায়নিক অস্ত্র চুক্তি () একটি অস্ত্র নিয়ন্ত্রণ চুক্তি যা উন্নয়ন, উৎপাদন, মজুদ ও ব্যবহার নিষিদ্ধ করা ও এসব ধ্বংস করার ব্যবস্থা রয়েছে। ১৯৯৩ সালে রাসায়নিক অস্ত্র চুক্তি স্বাক্ষরিত হয়। এ চুক্তি ১৯৯৭ সাল থেকে কার্যকর করা হয়েছে।
গুজরাত টুডে

গুজরাত টুডে ( ) ভারতের গুজরাতের সর্বাধিক প্রচারিত গুজরাতি ভাষার দৈনিক পত্রিকা। এটি গুজরাতি ভাষায় প্রকাশিত হয় লোখিত প্রকাশন সার্বজনিক ট্রাস্ট কর্তৃক এবং সম্পাদনা করেন আজিজ তঙ্কারভি। এর প্রধান কার্যালয়টি আহমেদাবাদের শাহে-ই-আলমে। "গুজরাত টুডে গুজরাতের" মুসলমানদের প্রতিনিধিত্ব করে, এবং উদার দৃষ্টিভঙ্গি বলে প্রতীয়মান হয়।
টোপাপানা

টোপাপানা আরাচি (Araceae) পরিবারের কচু জাতীয় একটি জলজ উদ্ভিদ। এর বৈজ্ঞানিক নাম: Pistia stratiotes; ইংরেজি নাম: water cabbage, water lettuce, Nile cabbage, বা shellflower। এই উদ্ভিদটির প্রকৃত উৎপত্তিস্থল সম্পর্কে নিশ্চিত হওয়া যায়নি, তবে আফ্রিকার ভিক্টোরিয়া লেকের কাছে নীল নদ থেকে এটি প্রথম আবিষ্কার হয়েছিল বলে অনুমান করা হয়। এটি বর্তমানে প্রাকৃতিকভাবে বা মানুষের মাধ্যমে প্রায় সমস্ত গ্রীষ্মমণ্ডলীয় এবং উপ গ্রীষ্মমণ্ডলীয় স্বাদুপানিতে ছড়িয়ে পড়েছে এবং আক্রমণাত্মক প্রজাতির পাশাপাশি এটি মশার প্রজননের আবাস হিসাবে বিবেচিত হয়।
এটি ঘন, নরম পাতা সহ একটি বহুবর্ষজীবী মনোকোটাইলেডন যা একটি গোলাপ সাদৃশ্য তৈরি করে। এটি পানির উপরিভাগে ভেসে বেড়ায়, এর মূলগুলি ভাসমান পাতার নীচে নিমজ্জিত থাকে। এর পাতাগুলো ১৪ সেমি পর্যন্ত লম্বা হতে পারে এবং কোনও কাণ্ড থাকে না। এগুলো হালকা সবুজ, সমান্তরাল শিরা, তরঙ্গায়িত মার্জিনযুক্ত এবং ছোট চুলের সাথে আবৃত থাকে যা ঝুড়ির মতো কাঠামো তৈরি করে যা বায়ু বুদবুদগুলিকে ফাঁদে ফেলে, উদ্ভিদের উচ্ছ্বাস বাড়ায়।
টোপাপানা বিশ্বের সবচেয়ে দ্রুত উত্পাদনশীল মিঠা পানির জলজ উদ্ভিদের মধ্যে একটি এবং আক্রমণাত্মক প্রজাতি হিসাবে বিবেচিত হয়। উচ্চ পুষ্টিমানযুক্ত পানিতে, বিশেষত যেগুলিতে রাসায়নিক সার নিষ্কাশিত হয় বা আবর্জনা থাকা নালা নর্দমার দূষিত পানিতে প্রায়শই টোপাপানার অধিক বৃদ্ধি পরিলক্ষিত হয়।
টোপাপানা ছড়িয়ে পড়লে পানিতে সূর্যের আলো পড়তে পারে না ফলে পানিতে অক্সিজেনের পরিমাণ কমে গিয়ে মাছ মারা যায়।
গোল (ওয়েবসাইট)

গোল হচ্ছে একটি আন্তর্জাতিক ফুটবল বিষয়ক সংবাদ বিষয়ক ওয়েবসাইট, যা ২০০৪ সালে চিক্কো মেরিঘি এবং জিয়ানলুইজি লনগিনোত্তি-বুইতোনি দ্বারা প্রতিষ্ঠিত হয়েছিল। এটি বর্তমানে ডিএজেডএন গ্রুপের মালিকানায় রয়েছে। গোল বিশ্বের বৃহত্তম অনলাইন ফুটবল প্রকাশনা হওয়ার পাশাপাশি এবং বিশ্বের দ্বিতীয় বৃহত্তম অনলাইন ক্রীড়া প্রকাশনা (শুধুমাত্র ইএসপিএন এর আগে রয়েছে)। ৫০টিরও বেশি দেশে ১৯টি ভাষায় তথ্য প্রদান করা গোল বিশ্বের বৃহত্তম ফুটবল সম্প্রদায়ের প্রতিনিধিত্ব করে। এই ওয়েবসাইটটি ইন্টারেক্টিভ ওয়েবসাইট, মোবাইল অ্যাপস এবং সামাজিক চ্যানেলের মাধ্যমে ব্যবহারকারীদের সরাসরি স্কোর এবং ফুটবল ক্লাবগুলোর সর্বশেষ সংবাদ সরবরাহ করে।
গোল ১৯টি ভাষায় ৩৮টি জাতীয় সংস্করণের মাধ্যমে সংবাদ সরবরাহ করে থাকে, যেখানে ৫০০ জন অবদানকারী রয়েছে।
২০১১ সালে পারফর্ম গ্রুপ বেসেমার ভেনচার পার্টনার্সসহ ওয়েবসাইটের বিনিয়োগকারীদের ১৮ মিলিয়ন ইউরো দেওয়ার মাধ্যমে গোল ওয়েবসাইটের মালিকানা ক্রয় করেছিল। ২০১২ সালে এই ওয়েবসাইটটি বিনা বেতনের ইন্টার্ন ব্যবহারের অভিযোগে যুক্তরাজ্য সরকারের এইচএম রেভিনিউ এবং শুল্ক বিভাগ তদন্ত করেছিল।
২০১৬ সালের আগস্ট মাসে, পারফর্ম গ্রুপ অনলাইন স্পোর্টস ভিডিও স্ট্রিমিং পরিষেবা ডিএজেডএন চালু করেছে। অতঃপর ২০১৮ সালের সেপ্টেম্বর মাসে পারফর্ম গ্রুপ দুটি সংস্থায় বিভক্ত হয়ে গিয়েছে: "ডিএজেডএন গ্রুপ" (এটির স্ট্রিমিং পরিষেবাটির নামে নামকরণ করা হয়েছে) গ্রাহকদের যাবতীয় কার্যক্রম এবং "পারফর্ম কনটেন্ট" ব্যবসায়-পরিষেবার কার্যক্রম সম্পাদন করে। এই নতুন কাঠামোর অধীনে গোল ডিএজেডএন-এর অধীনে চলে এসেছিল।
২০১৯ সালের মার্চ মাসে, ডিএজেডএন পারফর্ম মিডিয়া বিভাগকে ডিএজেডএন মিডিয়াতে পুনরায় সংগঠিত করে, যেখানে গোল-কে অন্তর্ভুক্ত করা হয়েছে।
২০১৭ সালে গোল দ্য ড্রাম অনলাইন মিডিয়া অ্যাওয়ার্ডসে "সেরা ক্রীড়া সংবাদ সাইট" বিভাগে পুরস্কার জয়লাভ করেছে।
২০১৫ সালের ৪ঠা ডিসেম্বর তারিখে, গোল সর্বকালের সেরা খেলোয়াড় নির্বাচনের জন্য একটি ভোটের আয়োজন করেছিল। লিওনেল মেসি মোট ভোটের ৫২% ভোট পেয়ে বিজয়ী হয়েছিলেন এবং ক্রিস্তিয়ানো রোনালদো দ্বিতীয় স্থান অর্জন করেছিলেন।
২০০৭–০৮ মৌসুমের পর থেকে, সংশ্লিষ্ট মৌসুমের সেরা ৫০ জন খেলোয়াড়কে গোল ওয়েবসাইটের সাংবাদিকরা বাছাই করে "গোল ৫০" নামে এক তালিকা প্রকাশ করে। ২০১৮–১৯ মৌসুম থেকে শুরু করে, ৫০ জন খেলোয়াড়ের তালিকার মধ্যে ২৫ জন পুরুষ এবং ২৫ নারী ফুটবল খেলোয়াড়ের নাম ঘোষণা করা হয়, যার মধ্যে উভয় লিঙ্গ হতে একজন করে দুইজনকে বিজয়ী হিসেবে ঘোষণা করা হয়।
২০১৫–১৬ মৌসুমের পর থেকে গোল সংশ্লিষ্ট মৌসুমের জন্য ১৯ বছরের কম বয়সী ৫০ জন সেরা খেলোয়াড়ের একটি তালিকা প্রকাশ করা শুরু করেছে, গোলের সংবাদদাতাদের দ্বারা বাছাই করা এই তালিকাটি "নেক্সজেন" (NxGn) তালিকা হিসেবে পরিচিত।